laion/Wikipedia-Exotic huggingface dataset:
לם לאי יונג

סינגפור זהו שם סיני; שם המשפחה הוא לם. לם לאי יונג (בסינית: 蓝丽蓉; נולדה ב-12 בפברואר 1936) היא פרופסור אמריטה למתמטיקה מסינגפור. לם לאי יונג, ילידת סינגפור, למדה באוניברסיטת סינגפור. בשנת 1957 היא המשיכה את לימודיה באוניברסיטת קיימברידג' ובשנת 1966 סיימה את העבודה לתואר שלישי בסינגפור. החל מאותה שנה היא התחילה ללמד באוניברסיטת סינגפור ובשנת 1988 קודמה לדרגת פרופסור. היא פרשה לגמלאות בשנת 1996 לאחר 35 שנות עבודה. לם לאי יונג ידועה בעיקר בפרסומים שלה בתחום ההיסטוריה של המתמטיקה. בשנים 1974–1990 היא הייתה בין העורכים של Historia Mathematica. בשנת 2001 הוענק לה "פרס קנת' מאי" (ביחד עם אוביראטן ד'אמברוזיו). מאמר על היסטוריה של מתמטיקה מזרחית (באנגלית) ערך זה הוא קצרמר בנושא מתמטיקאים ובנושא סינגפור. אתם מוזמנים לתרום לוויקיפדיה ולהרחיב אותו.
WeRecoverData

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] ווי ריקבר דאטה (באנגלית: WeRecoverData) היא חברת אבטחת מידע אמריקאית, העוסקת בשחזור קבצים וחקירה דיגיטלית. החברה הוקמה בשנת 2003 ומעסיקה כ-350 עובדים, ומבין לקוחותיה נמנות חברות מרכזיות כגון: גוגל, הילטון, קוקה-קולה, דל, קנון ועוד. מטה החברה הראשי נמצא בעיר ניו יורק, ארצות הברית, מלבדו לחברה נציגות במדינות קנדה וישראל. בנוסף לשחזור הקבצים הסטנדרטי, מספקת החברה פתרונות שחזור נתונים באופן מרוחק ובמקרים קיצוניים תבצע תהליך הנדסה לאחור של קושחת הכונן על מנת לשחזר את תוכנו. שחזור קבצים מחיקה מלאה של נתונים זיהוי פלילי במחשבים קוד תיקון שגיאות אתר האינטרנט הרשמי של WeRecoverData סיקור על פעילות החברה באתר Business.com (באנגלית) Best Data Recovery, NYMag.com Can an email data trail ever fully disappear?, www.cbsnews.com (באנגלית) WeRecoverData.com Inc Information, ZoomInfo Career - WeRecoverData.com (באנגלית) The Unbearable Lightness of Data, TechCrunch (באנגלית) ערך זה הוא קצרמר בנושא ארצות הברית ובנושא טכנולוגיה. אתם מוזמנים לתרום לוויקיפדיה ולהרחיב אותו.
כנס העתידנים

כנס העתידנים הוא ספר מדע בדיוני שנכתב בשנת 1971 על ידי הסופר הפולני סטניסלב לם. הספר תורגם לעברית על ידי פאולינה צלניק בשנת 1981, וראה אור בהוצאת שוקן. הדמות הראשית בספר היא דמותו של איון טיכי, חוקר חלל ועיתונאי, שמופיע באחדים מספריו של לם. איון שוהה במלון הילטון קוסטה ריקה כדי לסקר את כנס העתידנים העולמי השמיני, ועלילת הספר מתרחשת בעיר – במלון ומחוץ לו. הספר פותח בתיאור רחב של המציאות הכאוטית שבה הכנס מתרחש. לם מתאר את העתיד כמקום בו הכול גדול יותר וצפוף יותר, וכתוצאה ישירה, אי-סדר ואבסורד שוררים בכל. כך למשל מלון בעל מאות קומות מתחבט במציאת פתרון להבאת ביצה חצי מבושלת לאחת הקומות הגבוהות בלי שתתקרש בזמן החולף, וכנס הנערך במקביל גורר מצבים לא צפויים כמו כניסה לאולם הרצאות המלא באנשים מעורטלים, בו מוגשים מתאבנים בעלי צורות ארוטיות. מחוץ למלון (וגם בתוכו) פעולות טרור מתרחשות כמעט ללא הרף, בסדרי גודל שונים, כחלק מהשגרה. באחת מהן מופעל גז הזיות הגורם לאיון ולקבוצת אנשים המסתתרים עמו לחוות חלומות בהקיץ בסיומם הם מוצאים עצמם שוב באותו מקום. בנקודה מסוימת איון מאבד קשר עם המציאות ומתעורר בעתיד הרחוק יותר, עולם אוטופי עוצר נשימה. במהלך הסתגלותו האיטית לסביבה, איון לומד כי כעת אנשים משתמשים בכימיקלים באופן יומיומי ומסיבי באופן סדיר, לפעולות כבידור, לימודי מתמטיקה, שליטה ברגשות ושינוי תכונות הגוף. עם זאת, הוא מבחין בפרט אחד מוזר - כל האנשים שהוא מכיר מתנשפים בכבדות, כאילו הם עוסקים בפעילות גופנית מאומצת. לאחר זמן קצר איון נדהם לגלות כי העולם אליו הגיע רחוק מלהיות מושלם. למעשה, האנושות נמצאת במצב עלוב, יש מחסור במקום, אוכל, ובגדים והדרך היחידה לשאת את הקיום היא שימוש בחומרים כימיים הגורמים לכל בני האדם לחיות באשליות לגבי מצבם החומרי והנפשי. כך, כל האנשים הנראים נוהגים ברכבים למעשה הולכים ברגל לכל מקום. אפילו מעליות הן אשליה - עשרות אנשים עולים ויורדים בעזרת חבלים, במאמץ פיזי ניכר. הספר הקצר (146 עמודים בעברית) הוא רחב יריעה ומקיף שתי תקופות חיים. לם מסתכל קדימה אל עבר עתיד שנראה כאפשרי, מבחינת הדלדלות משאבים והמאמצים האדירים שהממשלה משקיעה כדי לאפשר מראית עין של חיי שפע. מאז נכתב הספר עברו שלושה עשורים, והמציאות כיום קרובה הרבה יותר לזו המתוארת בחלק הראשון של הספר. אירועי טרור תכופים הם חלק מסדר היום, כמו גם הכאוס שהוא פועל יוצא של צפיפות אוכלוסייה ומיזוג בין תרבויות שונות. גם חלקו השני של הספר הופך רלוונטי לתקופה הנוכחית. במקביל לעלייה בשימוש בתרופות פסיכיאטריות, תרחישים כגון התפוצצות אוכלוסין בחלק מהעולם נראים ריאליים ועלולים להוביל למצב של מחסור לכל תושבי כדור הארץ. באמצעות העולם הקיצוני ומלא הדמיון המתואר בספר, לם בוחן שאלות הנוגעות ליכולת ההכחשה של בני האדם, הרצון שלהם לחיות באשליה והפער בין המציאות האובייקטיבית לבין חוויית המציאות של האדם. בשנת 2013 עובד הספר לסרט "כנס העתידנים" בבימויו של ארי פולמן. כנס העתידנים, באתר OCLC (באנגלית) נירית אנדרמן, כך פונטז, צויר ועוצב "כנס העתידנים" של ארי פולמן, באתר הארץ, 13 בספטמבר 2013
Izh 2125

Izh 2125 (ברוסית: ИЖ-2125 Комби, קרוי גם: Izh 2125 קומבי) היא מכונית קומפקטית בתצורת סטיישן מתוצרת יצרנית הרכב הסובייטית IZh אשר יוצרה בין השנים 1973 – 1997. מיקום מפעל היצרן בעיר איז'בסק, משמשת כבירת רפובליקת אודמורטיה. העיר נמצאת במרכזו של מזרח החלק האירופאי של רוסיה סמוך להרי אורל. דגם "Izh 2125" נחשב לדגם הצ'בק הסובייטי הראשון שיוצר ברוסיה. דגם "Izh 2125" זכה להצלחה בולטת במכירות ברוסיה בין השנים 1974 – 1980 בגלל עמידותו, יכולתו בשטח, הגדלת כושר המטען. ה-"Izh 2125" הייתה המכונית הראשונה של היצרנית "Izh" שנמכרה לייצוא. יוצרו 415,000 יחידות. 5 דלתות הצ'בק בתצורת סטיישן מקוצר. מנוע קדמי. מנוע בנזין. הנעה 4x2. דגם "Izh 2125" דגם "Izh 2125" דגם "Izh 2125", שנת 1982 דגם "Izh 2125" דגם "Izh 2125" דגם "Izh 2125" דגם "Izh 2125" דגם "Izh 2125" דגם "Izh 2125" דגם "Izh 2125" מדיה וקבצים בנושא Izh 2125 בוויקישיתוף דגם "Izh 2125" mir-automoto.ru/izh/23-izh-2125-21251-kombi דגם "Izh 2125" car.info/en-se/izh/2125 דגם "Izh 2125" retromuseum.bg/en/gallery/automobiles/izh-2125
אן דה פואה

אן דה פואה (בצרפתית: Anne de Foix;‏ 1484 - 26 ביולי 1506) הייתה מלכת הונגריה ובוהמיה כאשתו השלישית של אולסלו השני, מלך בוהמיה והונגריה. אן נולדה בשנת 1484, והייתה בתם של גאסטון דה פואה, רוזן קנדאל וקתרין דה פואה, רוזנת קנדאל, בתם של גאסטון הרביעי, רוזן פואה ולאונור, מלכת נווארה. אן גדלה בחצר המלוכה הצרפתית בבלואה, והיא למדה לטינית וקלאסיקות. על פי הדיווחים, אחיינו של המלך הצרפתי, הדוכס מלונגוויל, היה מאוהב בה וביקש להתחתן איתה, אך הוא נמנע מכיוון שתוכננו נישואין פוליטיים עבור אן. המלך הקשיש, הגרוש וללא יורשים, אולסלו השני, מלך בוהמיה והונגריה מהשושלת היגלונית, חיפש אחר אשה המסוגלת להוליד לו בן. הכוונות שלו נקבעו בברית רבת עוצמה, ואן, שהייתה קשורה קשר הדוק עם בני המלוכה הצרפתיים, הייתה בחירה טובה. אן התארסה עמו בשנת 1500, חוזה הנישואין אושר בשנת 1501, והיא התחתנה עם אולסלו בחצר המלוכה הצרפתית בבלואה בשנת 1502. בדרכה להונגריה, היא חגגה הרבה באיטליה ובונציה, וגרמה לסכסוך בין צרפת והונגריה מי צריך לשלם את ההוצאות. ב-29 בספטמבר 1502 התחתנה אן עם אולסלו בסקשפהרוואר והיא הוכתרה שם למלכת הונגריה באותו היום. אן הביאה עמה חצרנים ויועצים צרפתים להונגריה. היחסים היו מאושרים לפחות מבחינת המלך, ולפי הדיווחים הוא ראה בה כחבר, עוזר ויועץ מהימן. היא נטלה על עצמה חובות בוונציה, ואמרה כי היא מעדיפה את העיר הזו כל חייה. בשנת 1506 הונחה חתימתה על מסמך לצד המלך בנוגע לברית עם בית הבסבורג. ב-23 ביולי 1503 אן ילדה בת, המכונה אנה, נסיכת בוהמיה והונגריה, וב-1 ביולי 1506 ילדה את בנה לאיוש השני, מלך בוהמיה והונגריה. היא נהנתה מפופולריות רבה, אך הריונותיה הרסו את בריאותה. היא נפטרה בבודה ב-26 ביולי 1506, קצת יותר משלושה שבועות לאחר לידת בנה עקב סיבוכים מהלידה, בגיל 22. אף שאן הייתה אשתו השלישית של אולסלו השני, היא ילדה את ילדיו הלגיטימיים היחידים ששרדו, ששניהם נולדו בבודה : אנה, נסיכת בוהמיה והונגריה (1503–1547), התחתנה עם פרדיננד הראשון, קיסר האימפריה הרומית הקדושה. לאיוש השני, מלך בוהמיה והונגריה (1506–1526), נהרג בקרב מוהאץ'. מדיה וקבצים בנושא אן דה פואה בוויקישיתוף אן דה פואה, באתר "Find a Grave" (באנגלית) Previte-Orton 1962, p. 922. Cazacu 2017, p. 204.
Yayo

Yayo הוא שיר שהוקלט על ידי הזמרת-יוצרת האמריקאית לנה דל ריי, מתוך Lana Del Ray, Kill Kill ו-Paradise. במקור, יצא השיר ב-21 באוקטובר 2008, ולאחר מכן יצא פעמיים נוספות: ב-4 בינואר 2010 וב-9 בנובמבר 2012. השיר הגיע למקום ה-120 במצעד השירים שבצרפת. השיר במקור נכתב על ידי לנה דל ריי והופק על ידי דייוויד קאנה. הגרסה המחודשת של השיר, אשר יצאה כמה שנים לאחר צאתו המקורית, הופקה מחדש על ידי אמיל הייני ודן הית'. כמו כן, הגרסה המקורית ארוכה מזו שיצאה לאחר מכן. האודיו של השיר אשר הועלה ליוטיוב הצליח לצבור למעלה מ-5.6 מיליון צפיות. בספוטיפיי צבר השיר למעלה מ-38 מיליון השמעות. מידע על היצירה "Yayo" באתר מיוזיק בריינז מידע על הסינגל "Yayo" באתר מיוזיק בריינז סרטון השיר "Yayo" באתר יוטיוב Lana Del Ray* - Lana Del Ray A.K.A. Lizzy Grant, Discogs (באנגלית) Lana Del Rey - Paradise, Discogs (באנגלית) Official Singles Chart Top 100 | Official Charts Company, www.officialcharts.com (באנגלית) Lana Del Rey – Yayo (באנגלית), נבדק ב-2019-08-27 YAYO, נבדק ב-2019-08-27 Born To Die - The Paradise Edition, נבדק ב-2020-04-02 Lana Del Rey – Kill Kill (באנגלית), נבדק ב-2019-08-27
דסמוסטילוס

דסמוסטילוס (שם מדעי: Desmostylus) הוא סוג נכחד של פרסתן ימי מהסדרה הנכחדת דסמוסטיליים שבקבוצת האפרותריה. הוא חי בין סוף האוליגוקן עד סוף המיוקן באוקיינוס השקט מחופי מערב אמריקה הצפונית ועד איי יפן. הוא תואר בידי עתניאל מארש ב-1888. במשך הזמן התגלו שלושה מינים שונים מהסוג, כאשר מינים נוספים שתוארו נחשבים כיום לבלתי תקפים. הדסמוסטילוס היה דומה במראהו להיפופוטם קטן ובעל לסתות צרות והוא הגיע לאורך 1.8 מטרים ולמשקל של 200 ק"ג. היה לו זנב קצר, גוף עגלגל ורגלים ארוכות בעלות פרסות והלסתות היו גדולות ובעלות ניבים בולטים בקצוות הפה. אולם למרות הדמיון להיפופוטם הוא נחשב לקרוב יותר לתחשאים המודרניים ואף לפילאים. בניגוד לכל יונק ימי מודרני (למעט התחשאים) הוא היה אוכל צמחים כמו אצות וצמחי מים. הוא נחשב למותאם יחסית לשחייה ולהתאמה למים מאשר שאר קרוביו לסדרה ששחו באיטיות. ככל הנראה חי במים עד לעומק 30 מטרים, בקרבת החופים או אפילו במים מתוקים ושפכי נהרות. המאובנים של יצור זה התגלו בחצי האי באחה קליפורניה ובמדינות קליפורניה, אורגון ווושינגטון שבארצות הברית וגם מזרחה עד ליפן. מדיה וקבצים בנושא דסמוסטילוס בוויקישיתוף יוגב ישראלי, שן במוזיאון חשפה יצור דמוי היפופוטם שחי לפני כ-22 מיליון שנה, באתר ynet, 22 ביוני 2023 דסמוסטילוס, באתר האנציקלופדיה של החיים (באנגלית) דסמוסטילוס, באתר GBIF (באנגלית)
A Jihad for Love

A Jihad for Love (בעברית: ג'יהאד לאהבה) הוא סרט תיעודי אמריקאי שיצא ב-2008. הסרט בוים על ידי הבמאי ההודי-אמריקאי פרבאז שארמה (אנ'). הסרט הוא הסרט העולמי הראשון שמדבר על להט"ב ואסלאם. ב-2008, הסרט נאסר לצפייה בסינגפור מאחר שהסרט מתאר את חוסר האיזון של האסלאם כלא סובלני. בנוסף, המרואיינים בסרט ניסו להשתמש בדת האסלאמית כדי להצדיק את נטייותם המינית. ב-2009, הסרט זכה בפרס הסרט התיעודי המוצלח ביותר בפרסי התקשורת של הליגה ההומו-לסבית נגד השמצה. להט"ב ואסלאם A Sinner in Mecca אתר האינטרנט הרשמי של A Jihad for Love "A Jihad for Love", במסד הנתונים הקולנועיים IMDb (באנגלית) "A Jihad for Love", באתר נטפליקס "A Jihad for Love", באתר AllMovie (באנגלית) "A Jihad for Love", באתר Rotten Tomatoes (באנגלית) "A Jihad for Love", באתר Box Office Mojo (באנגלית) "A Jihad for Love", באתר Metacritic (באנגלית) "A Jihad for Love", במסד הנתונים הקולנועיים KinoPoisk (ברוסית) A JIHAD FOR LOVE, firstrunfeatures.com Kaiser, Charles (2017-09-10). "A Sinner in Mecca review – Islam, homosexuality and the hope of tolerance". the Guardian (באנגלית). נבדק ב-2018-03-03. "A Jihad for Love - Laemmle.com". www.laemmle.com. נבדק ב-2018-03-03. "A Jihad For Love | Cinereach|work=Cinereach|access-date=2018-03-03|language=en-US". "Jeremy Kay on A Jihad for Love, a film about Islam and homosexuality". the Guardian (באנגלית). 2007-09-06. נבדק ב-2018-03-03. "Indo-American Arts Council, Inc". www.iaac.us. אורכב מ-המקור ב-2008-12-05. נבדק ב-2018-03-03. 9 films banned in Singapore, web.archive.org, ‏2014-10-06 "A Jihad for Love Wins at GLAAD Media Awards". GLAAD (באנגלית). 2011-09-14. נבדק ב-2018-02-19. ערך זה הוא קצרמר בנושא סרטים אמריקאיים ובנושא להט"ב. אתם מוזמנים לתרום לוויקיפדיה ולהרחיב אותו.
Bel Air

Bel Air (בעברית: בל אייר) הוא שיר שהוקלט על ידי הזמרת-יוצרת האמריקאית לנה דל ריי, מתוך המיני-אלבום השלישי שלה, Paradise ו-Tropico. השיר יצא לאור ב-9 בנובמבר 2012, על ידי חברות התקליטים אינטרסקופ רקורדס ופולידור רקורדס. השיר הגיע למקום ה-184 במצעד הסינגלים הבריטי. השיר נכתב על ידי לנה דל ריי ביחד עם הית' שהפיק אותו. הווידאו קליפ שיצא עבור השיר, מכיל בתוכו קטעים מתוך הקליפ של "Summertime Sadness". נכון לאפריל 2020, הצליח הקליפ לצבור למעלה מ-10 מיליון צפיות. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות. השיר זכה לביקורות מעורבת, תוך שבחלקן זכה למילים חיוביות. מידע על היצירה "Bel Air" באתר מיוזיק בריינז סרטון השיר "Bel Air" באתר יוטיוב Sal Cinquemani, Review: Lana Del Rey, Ultraviolence (באנגלית) Tropico - Single by Lana Del Rey (באנגלית אמריקאית), נבדק ב-2019-08-27 www.zobbel.de Lana Del Rey – Bel Air (באנגלית), נבדק ב-2019-08-27 Lana Del Rey - Tropico (Short Film) (Explicit), נבדק ב-2019-08-27 Paradise, נבדק ב-2020-04-06 Collins, Leah. "Lana Del Rey debuts 'Bel Air' video, teases short film, avoids Fresh Prince references". Canada.com. Postmedia News. נבדק ב-9 בנובמבר 2012. {{cite web}}: (עזרה) Watson, Sian (12 בנובמבר 2012). "Lana Del Rey's 'Paradise' Sees Singer Working Through Same Themes". The Huffington Post. AOL. נבדק ב-15 בנובמבר 2012. {{cite news}}: (עזרה) Copsey, Robert. "Lana Del Rey: 'Paradise' - EP review". Digital Spy. Hearst Magazines. נבדק ב-26 בנובמבר 2012. {{cite web}}: (עזרה) Lana Del Rey - Tropico (Short Film) (Explicit), נבדק ב-2019-08-27
פאו לופס

פאו לופס סבטה (בספרדית: Pau López Sabata; נולד ב-13 בדצמבר 1994) הוא כדורגלן ספרדי המשחק בעמדת השוער בז'ירונה, בהשאלה ממרסיי. לופס הצטרף למחלקת הנוער של אספניול בשנת 2007, כשהיה בגיל 12. את הופעת הבכורה שלו בקבוצה ערך בקבוצת המילואים של אספניול בהליגה הספרדית השלישית כחלק מעונת 14–2013. ב-12 ביוני 201 חתם לופז על חוזה לארבע שנים, כשהפך לחלק אינטגרלי מהקבוצה הבוגרת. ב-17 בדצמבר ערך לופס את הופעת הבכורה שלו בניצחון הבית 0–1 על דפורטיבו אלאבס במסגרת גביע המלך הספרדי. את הופעת הבכורה שלו בליגה ערך ב-1 בפברואר 2015, כמחליף של קיקו קאסייה, שקיבל כרטיס אדום בהפסד 3–2 לסביליה. לאחר מכן, קאסייה עבר לריאל מדריד בקיץ, וכתוצאה מכך לופז הפך לשוער הראשון של אספניול. ב-31 באוגוסט 2016 הושאל לופס לעונת אחת לטוטנהאם הוטספר, כשוער השלישי בסגל אחרי הוגו לוריס ומישל וורם. משום כך, הוא לא ערך הופעה אחת בקבוצה וחזר בתום העונה לאספניול. לאחר שחזר לאספניול, הוא חזר לשמש שוב לשוער הראשון של הקבוצה. ב-4 ביולי 2018 חתם לופס על חוזה לחמש שנים בשורות ריאל בטיס לאחר שהצטרף אליה בהעברה חופשית. במהלך עונתו היחידה בקבוצה, הוא החמיץ רק חמישה משחקי ליגה. ב-9 ביולי 2019 חתם לופס ברומא עבור סכום של 23.5 מיליון אירו. ב-25 באוגוסט 2019 ערך לופס את הופעת הבכורה שלו בליגה במשחק הבית נגד גנואה, משחק שנגמר בתוצאת תיקו שלוש. ב-8 ביולי 2021 הושאל לעונה אחת לאולימפיק מרסיי מהליגה הצרפתית עם אופציית רכישה אשר תמומש החל מקיץ 2022. לאחר תחרות על אפודת השוער הראשון עם סטיב מנדנדה המנוסה, הוא ערך את הופעת הבכורה שלו במדי התכולים ב-11 בספטמבר בניצחון החוץ 0–2 על מונקו. לופס הפך לשוערה הראשון של הקבוצה לאחר שאותו מנדנדה חתם בסטאד רן. לבסוף, מרסיי מימשה את אופציית הרכישה של לופס ב-8 בינואר 2022. ב-16 באוגוסט 2024 חזר לופס לקבוצת נעוריו ג'ירונה והושאל לעונה אחת. ב-26 בדצמבר 2015 ערך לופס את הופעת הבכורה שלו במדי נבחרת קטלוניה בהפסד 1–0 לנבחרת חבל הבסקים במסגרת משחק ידידות. במשחק זה זכה לופס בתואר איש המשחק. ב-17 במאי 2016 זומנו לופס וחברו לקבוצה באספניול, מרקו אסנסיו, לנבחרת ספרד למשחק הידידות נגד נבחרת בוסניה והרצגובינה. את הופעת הבכורה שלו במדי נבחרת ספרד ערך שנתיים לאחר מכן, כשנכנס כמחליף של קפה אריסבלאגה בדקה ה-75 בהפסד 1–0 לאותה בוסניה והרצגובינה. נבחרת ספרד עד גיל 21 אליפות אירופה עד גיל 21 סגנות (1): 2017 מדיה וקבצים בנושא פאו לופס בוויקישיתוף פאו לופס, באתר Transfermarkt פאו לופס, באתר Soccerway פאו לופס, באתר BDFutbol פאו לופס, באתר WorldFootball.net פאו לופס, באתר National Football Teams פאו לופס, באתר FootballDatabase.eu הפרופיל של לופס באתר הרשמי של רומא עסקת ההשאלה של פאו לופס לטוטנהאם נחתמה פאו לופס חוזר לאספניול לאחר עונה ללא הופעה אחת בודדת במדי טוטנהאם רומא מחתימה את השוער פאו לופס פאו לופס חותם באופן רשמי במרסיי
מדידה אקוסטית

ביצוע מדידות אקוסטיות וניתוחן ממלא תפקיד חשוב במשימות הנדסיות שונות, כמו תכנון מוצר, בדיקת ייצור, ביצועי מכונה ובקרת תהליכים. ובנוסף, במשרדים, בקלינקות, בבתים פרטיים, במפעלים, באולפני הקלטות, בחדרי חזרות ועוד. מדידות אקוסטיות מספקות מידע חשוב ורב ערך לגבי: מידת ההד וזמן ההדהוד המתמשך הקיים בחדר, רמת לחץ הקול בכל התדרים, אחוז עיוות כללי של גלי הקול, גלים עומדים, פזה ועוד. במהלך מדידה זו יבדקו את כל הנתונים האקוסטיים של החלל לצורכי בקרת איכות ותכנון. במדידת רעש לעומת זאת מודדים, בין השאר, את עצמת הרעש הזולג אל החלל או מחוצה לו, מקורות זליגת הרעש, האם מדובר על רעש הולם או רעש נישא באוויר. מדידות מדויקות אלו, מאפשרות לתכנן פתרון אידיאלי, לבחור חומרים מתאימים בהתאם לעוצמות הרעש ומקור הזליגה, גודל ומבנה החלל, ובהתאם לנתונים האקוסטיים שנמדדו. לדוגמה, עיצוב מוצר יכול לדרוש שינוי ברמת הקול או הרעש לצורך עמידה בתקנים של ANSI, IEC ו-ISO. לצורך הדוגמה, מעצבי מטוסים משתמשים במכשירים אקוסטיים וטכנולוגיות שונות להפחתת הרעש שנוצר בהמראה ונחיתה. או אולפני הקלטות וחדרי חזרות אשר נעזרים במדידות אקוסטיות לצורכי תכנון, ביצוע ובקרה של הקמת האולפן על מנת להשיג את אופי הסאונד הרצוי בסטודיו ההקלטה ובחדר הבקרה. קיימות עוד דוגמאות נוספות ושונות ומועילות לביצוע מדידות אקוסטיות בתחומים שונים. דוגמה נוספת תהיה בדיקת רעש לדירה לפני קנייה, בידוד אקוסטי במרפאות הדורשות חיסיון רפואי, רעשים בין שכנים ועוד רבים אחרים. המיכשור איתו מתבצעות המדידות נע ממד רעש ידני, ועד לרמקולים, מיקרופונים ייחודיים, ממירי קול ותוכנות שונות. ניתן לחלק את רוב מערכות המדידה והמכשור האקוסטיות לשלושה רכיבים: חיישנים, רכישת נתונים וניתוח הנתונים. החיישן הנפוץ ביותר המשמש למדידה אקוסטית הוא המיקרופון. מיקרופון למדידה אקוסטית הוא מיקרופון ייעודי וכל-כיווני (omnidirectional). חיישנים אחרים כוללים הידרופונים למדידת צליל במים או מדי תאוצה למדידת רעידות הגורמות לקול. מיקרופון המשמש למדידות אקוסטיות חומרת רכישת נתונים למדידות אקוסטיות משתמשת בדרך כלל בממירים אנלוגיים לדיגיטליים של 24 סיביות (ADC), מסננים, ומעבדי קול נוספים. שיקול נוסף הוא טווח התדרים של המכשור. טווח זה צריך להיות רחב מספיק כדי לכסות את טווח התדרים של מקור הרעש, תוך התחשבות בטווח התדרים של החיישן. טווח דינמי הוא דרך נפוצה להשוות ביצועים ממכשיר למכשיר אחר. טווח דינמי הוא מדד לכמה קטן ניתן למדוד אות ביחס לאות הקלט המרבי שהמכשיר יכול למדוד. בנוסף, בקטגוריה זאת יכנס גם המחשב, התוכנות והמחשבונים איתם מבצעים את המדידות האקוסטיות. על מנת לרכוש את הנתונים בצורה שקופה ומדויקת יש לדאוג לסינכרון מושלם בין כל המערכות לרכישת רכישת הנתונים. יועץ האקוסטיקה מקבל את פלט הנתונים, מנתח, ומספק המלצות בהתאם לדרישות. ניתוח הנתונים כולל: ניתוח שברי-אוקטבה, זמני תהודה, טווח היענות התדרים, גלים עומדים, פאזה, ספקטרום כוח, רמת דיסטורשיין, כושר בידוד של חומרים שונים, מעברי רעש ממקום למקום ועוד. התוצאות מוצגות בגרפים שונים, תצוגות מפלים, גרפי אוקטבה ועוד. מדידה אקוסטית גרף כח מדידה אקוסטית גרף מפל מדידה אקוסטית גרף הדהוד מדידה אקוסטית גרף היענות תדרים + פאזה
מקפרלן

האם התכוונתם ל... טוד מקפרלן – כותב, מאייר ופרסומאי קנדי סת' מקפרלן – אנימטור ומפיק אמריקאי קולין מקפרלן – שחקן ומדבב אנגלי
המיקיוניים

המיקיוניים (שם מדעי: Hemicyonidae; משמעות השם מלטינית: "חצי כלבים") היא משפחה של טורפים נכחדים מתת-סדרה דמויי כלב. הם נחשבים לאבותיהם של הדוביים וכמה מהחוקרים סוברים שהם תת-משפחה (Hemicyoninae) במשפחת הדוביים (Ursidae). המאובנים שלהם התגלו ברחבי אירופה, אסיה, אפריקה ואמריקה הצפונית בין תקופת האוליגוקן לסוף המיוקן. יצורים אלה דמו לשילוב של כלב ושל דוב, והם היו בעלי גפיים חזקות בעלות טפרים, זנב ארוך ושעיר ולסתות חזקות שעוצבו בעיקר לאכילת בשר, הרבה יותר מהדובים החיים (למעט דוב קוטב). לעיתים מבלבלים ביניהם למשפחה כלבי דב, אשר בניגוד לשמה נחשבת לפרימיטיבית יותר הן מהדובים והן מהכלביים. ייתכן מאוד שעקב גודלם וחוזקם הם היו טורפי-על מאיימים או שמא אוכלי נבלות שהתבססו על פגרים. שבט Cephalogalini סוג Adelpharctos סוג Cyonarctos סוג Phoberogale סוג Filholictis סוג צפלוגל (Cephalogale) שבט Phoberocyonini סוג פליתוקיון (Plithocyon) סוג Phoberocyon שבט Hemicyonini סוג Zaragocyon סוג דינוקיון (Dinocyon) סוג המיקיון (Hemicyon) מדיה וקבצים בנושא המיקיוניים בוויקישיתוף
בקצב הדמיון

בקצב הדמיון (באנגלית: Imagination Movers) היא סדרת טלוויזיה אמריקאית לילדים. הסדרה שודרה לראשונה ב-6 בספטמבר 2008 בערוץ דיסני. בישראל הסדרה שודרה לראשונה בשנת 2011 בערוץ דיסני ג'וניור. הסדרה היא בת 3 עונות ו-75 פרקים באורך 24 דקות כל אחד. העלילה מתמקדת בארבעה עובדים מלאי מרץ, ריץ', דייב, סקוט וסמיתי, שבכל פרק הם ממציאים רעיונות יצירתיים כדי לפתור בעיות שונות. במאית הדיבוב בעברית הייתה אפרת קרצמן, ומפיקות הדיבוב בעברית הין אסנת סדן וגלי נשר. אתר האינטרנט הרשמי של בקצב הדמיון "בקצב הדמיון", במסד הנתונים הקולנועיים IMDb (באנגלית) "בקצב הדמיון", באתר Rotten Tomatoes (באנגלית) "בקצב הדמיון", באתר Metacritic (באנגלית) "בקצב הדמיון", באתר דיסני+ סדרות (באנגלית)
תוכינון מיקרורינוס

תוכינון מיקרורינוס (שם מדעי: Chlorurus microrhinos) הוא מין דג טרופי ממשפחת התוכינונים החי בשוניות אלמוגים ולגונות לאורך החופים הטרופיים של מזרח האוקיינוס ההודי ובאוקיינוס השקט מאיי בונין ואיי ריוקיו מצפון לעבר אינדונזיה, שונית המחסום הגדולה האוסטרלית, אי הלורד האו, קלדוניה החדשה ופולינזיה הצרפתית ועד להוואי ואי הפסחא במערב. בדרך כלל הוא נפוץ בעומק 2–50 מטרים ולא יותר עמוק והוא נותר קרוב לסלעים ולאלמוגים. הוא נחשב למין נפוץ ומצב שימורו הוא "ללא חשש". תוכינון זה מגיע לאורך 80 ס"מ וצבעו כחול-ירקרק עם פס בחלק התחתון של הפנים, צידיים בעלי גוון צהוב עד כחול בהיר ואף לבן וסנפירים כחולים-סגולים בהירים ובקצוות צהובים. החלק העליון נוטה לירוק כהה-כחול והעיניים כתומות. דג זה בעל מקור גדול וכהה העוזר לו לשבור מזון קשה בקרבת אלמוגים וספוגים והוא בעל "בליטה" עגלגלה בין המקור למצח. הזנב רחב ובעל צורת סהר. אצל מין זה ישנם הבדלים בין אוכלוסיות החיות באזורים שונים. הפרטים הצעירים בעלי גוון שחור מוקף בפסים צהובים אופקיים לאורך גופם. רוב הזמן התוכינון חי בקבוצות של עד 40 דגים ומחפש אצות או תולש פיסות חולות מאלמוגים. הצעירים חיים לבדם. מדיה וקבצים בנושא תוכינון מיקרורינוס בוויקישיתוף תוכינון מיקרורינוס, באתר ITIS (באנגלית) תוכינון מיקרורינוס, באתר NCBI (באנגלית) תוכינון מיקרורינוס, באתר FishBase (באנגלית) תוכינון מיקרורינוס, באתר GBIF (באנגלית) תוכינון מיקרורינוס באתר הרשימה האדומה של IUCN
יחסי איסלנד–שווייץ

יחסי איסלנד–שווייץ הם היחסים הדיפלומטיים הרשמיים שבין הרפובליקה של איסלנד לבין הקונפדרציה השווייצרית. הקונפדרציה השווייצרית הכירה לראשונה בעצמאות הרפובליקה של איסלנד בינואר 1947. שתי המדינות כוננו את יחסיהן הדיפלומטיים הרשמיים ב-1951. באוקטובר 1989 הפכה ויגדיס פינבוגדוטיר לנשיאת איסלנד הראשונה שמקיימת ביקור רשמי בשווייץ. שווייץ האמינה את שגרירותה באוסלו שבנורווגיה על האינטרסים שלה באיסלנד. איסלנד האמינה את שגרירותה בבריסל שבבלגיה על האינטרסים שלה בשווייץ. איסלנד מחזיקה שלוש קונסוליות שונות בשווייץ. הסחר הכולל בין שתי המדינות עמד על 65 מיליון פרנקים שווייצרים בשנת 2016. איסלנד אינה מיוצגת בשווייץ בדרג השגרירות. איסלנד מיוצגת בשווייץ בדרג הקונסולרי באמצעות שלוש קונסוליות רשמיות שהיא מחזיקה בערים: ברן, ז'נבה, וציריך. איסלנד האמינה את שגרירותה שבבריסל, בירת בלגיה, על שווייץ. שווייץ אינה מיוצגת באיסלנד בדרג השגרירות. שווייץ מיוצגת באיסלנד בדרג הקונסולרי באמצעות קונסוליה רשמית שהיא מחזיקה ברייקיאוויק, בירת המדינה. שווייץ האמינה את שגרירותה שבאוסלו, בירת נורווגיה, על איסלנד. מדיה וקבצים בנושא יחסי איסלנד–שווייץ בוויקישיתוף היחסים הדו-צדדיים שבין שווייץ לאיסלנד, אתר משרד החוץ של שווייץ CONSULATE OF ICELAND IN BERN, SWITZERLAND CONSULATE GENERAL OF ICELAND IN GENEVA, SWITZERLAND CONSULATE GENERAL OF ICELAND IN ZURICH, SWITZERLAND CONSULATE GENERAL OF SWITZERLAND IN REYKJAVIK, ICELAND
לירן גולוד

לירן גוֹלוֹד (נולדה ב-14 במאי 1978) היא סופרת ישראלית והמנהלת האמנותית של פסטיבל הסופרים הבינלאומי במשכנות שאננים, ירושלים. לירן גולוד נולדה בקריית שמונה. ב־1985 עברה עם משפחתה למושב בית הלל שבגליל העליון. בעלת תואר ראשון במדעי ההתנהגות ובספרות מאוניברסיטת בן-גוריון, ותואר שני בספרות עברית מאוניברסיטת חיפה. בין השנים 2006–2013 עבדה בקונסוליה הישראלית בניו יורק כמנהלת תחום ספרות ואמנות. החל משנת 2014 היא המנהלת האמנותית של פסטיבל הסופרים הבינלאומי במשכנות שאננים, ירושלים. ספרה הראשון, "עבודת אדמה", ראה אור בכנרת זמורה-ביתן ב־2014 וזיכה אותה בפרס שרת התרבות לסופרים בראשית דרכם. ספרה השני, "נמר גימ"ל", ראה אור בהוצאת עם עובד ב־2019. מתגוררת בחיפה ובבית הלל עם בעלה האמן עודד הירש ושני בניהם. עבודת אדמה, כנרת זמורה ביתן (2014) נמר גימ"ל, הוצאת עם עובד (2019) ISBN 978-965-13-2771-1 מדיה וקבצים בנושא לירן גולוד בוויקישיתוף לירן גולוד באתר סימניה מידע על לירן גולוד בקטלוג הספרייה הלאומית גילי איזיקוביץ, לירן גולוד גדלה תחת איום של קטיושות וחדירות מחבלים, ובספרים שלה היא עדיין שם, באתר הארץ, 7 באוגוסט 2019 שרי שביט, לירן גולוד: עובדת את האדמה, באתר ynet, 5 בפברואר 2014 דפנה לוי, על נמר גימ"ל מאת לירן גולוד, באתר "הַמּוּסָךְ - מוסף לספרות" של הספרייה הלאומית, ספטמבר 2019 לירן גולוד, בלקסיקון הספרות העברית החדשה The Last Orchard by Liran Golod at Words Without Borders Liran Golod at the Bellingham Review אתר פסטיבל הסופרים הבינלאומי, משכנות שאננים, ירושלים